*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*122. számú előterjesztés*

Bátaszék Város Önkormányzat Képviselő-testületének 2023. augusztus 2-án

7.30 órakor megtartandó RENDKÍVÜLI ülésére

Javaslat központosított közbeszerzés keretében történő földgáz beszerzésre

|  |
| --- |
| **Előterjesztő:** Dr. Bozsolik Róbert polgármester**Készítette**: dr. Firle-Paksi Anna aljegyző Tóthné Lelkes Erika pénzügyi irodavezető  **Törvényességi ellenőrzést végezte:** Takaróné dr. Mihó Beatrix mb.hatósági irodavezető**Tárgyalja: -** |

**Tisztelt Képviselő-testület!**

Önkormányzatunknak az előző év végén foglalkozott utoljára az energia beszerzéssel, és a 278/2022. (XI. 30.) határozatával a meglévő információk alapján úgy döntött, hogy az akkor még előre nem ismert feltételű, a **menedékes szerződésből átforduló energia-vásárlási jogviszonyban** biztosítja a villamos energiát és a gázenergiát a 2023. évre, fix áron. E lehetőséggel élve nem volt szükség közbeszerzés lefolytatására, amire Önkormányzatunk egyébként kötelezett, hiszen a beszerzendő mennyiséggel számolt becsült érték meghaladja a közbeszerzési értékhatárt.

A földgáz ára az előzőekben hivatkozott szolgáltatási jogviszonyban 2023. április 30-ig nettó 21,215 Ft/MJ, a villamos energiáé üzleti célú felhasználás esetén nettó 196,014 Ft/kWh, közvilágítási cél esetén 163,874 Ft/kWh volt. Az év során az energiapiacon bekövetkezett kedvező változások következtében ezek az árak jelentősen, több mint felére csökkentek., mely szerint 2023. május 1-től a gázenergiát nettó 10,183 Ft/MJ árért, az általános, üzleti célú villamos energiát nettó 80,37 Ft/kWh, a közvilágítási célút nettó 67,19 Ft/kWh árért veheti igénybe Önkormányzatunk.

**A jelenlegi, úgynevezett „váltó-fix” árú energia felhasználási jogviszony a gáz esetén 2023. október 1-jén, a villamosenergia esetén 2023. december 31-én megszűnik.**

Nincs információ az érintett jogviszonyok esetleges meghosszabbításáról, ugyanakkor a kormányzati szervek és az önkormányzatok energiabeszerzéseinek támogatásáról megjelent 1296/2023. (VII. 19.) Kormányhatározatban foglaltak arra utalnak, hogy erre nem kerül sor.

A kiadott jogszabályban rögzítettek szerint a Kormányzati szándék az, hogy a kormányzati szervek és a területi és települési önkormányzatok 2023/2024. gázévi földgázbeszerzési és a 2024. évi villamosenergia-beszerzési szerződései minél hamarabb megkötésre kerüljenek.

A Kormány a jogszabály keretében felkérte a belügyminisztert, hogy tájékoztassa a területi és települési önkormányzatokat arról, hogy a minél kedvezőbb feltételek elérése érdekében **csatlakozzanak a Közbeszerzési és Ellátási Főigazgatóság központosított földgáz- és villamosenergia-keretközbeszerzési eljárásához**, és lehetőség szerint 2023. július 31. napjáig kössék meg az új szerződéseket. (Tájékoztatásként: a fenti időpont betartására csak abban az esetben kerülhetett volna sor, ha július 20-án lefolytatott közbeszerzési eljárással rendelkezünk, figyelembe véve a szerződéskötési moratóriumot.)

Dr. Dukai Miklós önkormányzati államtitkár úr a 2023. július 20-án az ebr rendszerben közzétett megkeresésében a Kormányhatározatban foglaltakra hívta fel a figyelmet, továbbá a Közbeszerzési és Ellátási Főigazgatóság önkormányzatok részére készített aktualizált útmutatóját, valamint az Energiaügyi Minisztérium szakemberei által összeállított „Tájékoztató”-t ajánlotta az önkormányzatoknak a döntések meghozatala, illetve a beszerzések lebonyolításához szükséges további intézkedések megtételéhez segítségül.

A szakminisztérium által összeállított tájékoztató is kiemeli, hogy a jelenlegi árkörnyezet alapján a 2023-as költségszintekhez képest jelentős megtakarítást biztosító árazással köthetők meg a 2024. évre vonatkozó földgáz- és villamos energia szerződések.

**A gázenergia beszerzés vonatkozásában a meglévő szerződésünk hatálya 2023. október 1., ezért döntést szükséges hozni a beszerzésről.**

**A becsült értéktől függően esetünkben a Kbt. harmadik része szerint az uniós értékhatár alatti beszerzés lefolytatása szükséges, mely alapján Önkormányzatok energiabeszerzési lehetőségei az alábbiak:**

1. **közbeszerzési eljárás lefolytatása a Kbt. 117. § szerint, vagy a Kbt. Második Részében meghatározott szabályok szerinti eljárásrend alapján,**
2. **Önként csatlakozóként a 168/2004. (V. 25.) Kormányrendelet előírásai szerint központosított közbeszerzés keretében történő beszerzés.**

A Kormányzati szándékként preferált keretközbeszerzés sajátosságai

A központosított keretközbeszerzés során nem a konkrét végfelhasználói árakat határozzák meg, hanem az árképzést, valamint az ún. spread-et, amely kereskedői árrés (tartalmazza a kockázatokat, elvárt nyereséget stb.). A nyertesek kiválasztásánál alapvetően az úgynevezett. spread mérték alapján történik. (EUR/MWh)

A központosított keretközbeszerzési eljárásban kiválasztott nyertesekkel (energiabeszerzés esetében energiakereskedőkkel) a KEF keretmegállapodást köt, amelyben rögzítik a maximum spread-et és az árképzés szabályait (képletek, irányadó tőzsdék megnevezése stb.). Ezt követően jelezhető a beszerzés a KEF-nél, majd az ajánlatkérő egy új – már nem közbeszerzés keretében – keretmegállapodáson belüli versenyeztetési eljárásban kiválasztja a korábban keretmegállapodást kötött energiakereskedőt, aki a legjobb ajánlatot adja. Tehát keretmegállapodáson belüli versenyeztetési eljárásban kialakult intézményi végfelhasználói egységár, minden egyes beszerzés esetén más és más. Az intézményi szerződéses egységárat a következő tényezők közvetlenül befolyásolják:

• a beszerzés időpontja,

• az aktuális tőzsdei ár,

• az aktuális árfolyam,

• a beszerzendő mennyiség,

• keretmegállapodáson belüli versenyeztetési eljárásban kialakult kereskedői spread

• az intézményi felhasználási helyek (POD) tulajdonságai.

A keret-megállapodások előnye, hogy jelentősen lerövidítik a beszerzések időtartamát, tekintettel arra, hogy a több hónapig tartó közbeszerzési eljárás lebonyolítása helyett akár egy hét alatt is lefolytatható a keretmegállapodáson belüli versenyeztetés.

Az önkormányzatok e rendszerhez önként csatlakozhatnak.

A beszerzések megvalósításához szükséges folyamatok:

1. Regisztráció a KEF Portálon
2. Igénybejelentés
3. Verseny újranyitás lefolytatása az adott keretmegállapodáshoz.

A verseny újranyitásához el kell készíteni az Ajánlattételi felhívást, a közbeszerzési dokumentumokat, valamint a műszaki mellékletet, mely tartalmazza a felhasználási helyek (POD-ok) adatait (cím, igényelt teljesítmény, POD típus, stb.).

Az előzőekben rögzített feladatok ellátásához indokolt közbeszerzési szakértő igénybevétele.

Ennek érdekében az előző év során lefolytatott pályáztatás keretében legkedvezőbb ajánlatot adó, az energiabeszerzési területre specializálódott Kunfalvi Ügyvédi Iroda (1054 Budapest, Szemere u. 23. fe.1.) megkeresésre került. A központosított közbeszerzési eljárás szakértői feladatainak ellátását 450.000 Ft+ÁFA összegért vállalná.

A KEF rendszerben rendelkezésre áll a földgáz energia központosított beszerzéseként a 2024/2025 évre szólóan a KM01GE2425 számú hatályos keretmegállapodás.

A verseny újranyitásával a meglévő keretmegállapodások alapján az érintett szolgáltatók által kiajánlott árak közül a legkedvezőbb árral lehet szerződni, de emellett közbeszerzési díj is felmerül, ami a becsült érték legfeljebb 2%-a lehet, mely az egyes számlákban járulékos költségként kerül felszámításra.

Az előzőekben rögzítettek alapján javasoljuk, hogy Bátaszék Város Önkormányzata, valamint az intézményei (a két társulás által fenntartott intézmények is), valamint a tulajdonában lévő Kft.-k gázenergia ellátását a központosított közbeszerzési eljáráshoz történő csatlakozás keretében megkötendő szerződés útján biztosítsuk. Javaslom, hogy a szerződés a 2023/2024. évi gázévre, fix árra szóljon. A közbeszerzési eljárás lefolytatása érdekében javaslom, hogy a Kun Ügyvédi Irodával kössünk szerződést a szekértői feladatok ellátására.

Kiemeljük, hogy a villamosenergia beszerzéssel összefüggő döntést is meg kell hoznunk az év során úgy, hogy a beszerzés november 30-ig lebonyolódjon.

Kérjük a Tisztelt Testületet a határozati javaslat elfogadására.

 **1.sz. H a t á r o z a t i j a v a s l a t :**

**központosított közbeszerzés keretében történő földgáz beszerzésre**

Bátaszék Város Önkormányzata Képviselő-testülete

1. egyetért azzal, hogy az Önkormányzat és az intézményei földgázbeszerzésére a központosított közbeszerzési eljáráshoz történő önkéntes csatlakozással kerüljön sor;
2. egyetért azzal, hogy az energia beszerzéssel összefüggő ajánlatkérés a 2023. október 1-től 2024. szeptember 30-ig tartó földgázellátási évre, egy éves határozott időre, fix árat tartalmazó feltételekkel kerüljön összeállításra;
3. az energia beszerzéssel összefüggő közbeszerzési szakértői tevékenység ellátására a Kunfalvi Ügyvédi Irodát (1054 Budapest, Szemere u. 23. fe.1.) bízza meg;
4. felhatalmazza a polgármestert a csatlakozással összefüggő intézkedések megtételére, a szükséges dokumentumok aláírására, a közbeszerzési eljárás lefolytatásához szükséges nyilatkozatok megtételére;
5. a közbeszerzési szakértői feladat ellátásához szükséges bruttó **571.500,- Ft** megbízási díj fedezetét az önkormányzat 2023. évi költségvetésének általános tartaléka terhére biztosítja

*Határidő:* folyamatos

*Felelős*: Dr. Bozsolik Róbert polgármester

*Határozatról értesül*: Kunfalvi Ügyvédi Iroda

 Bátaszéki KÖH városüz. iroda

Bátaszéki KÖH pénzügyi iroda

 irattár

Amennyiben a Képviselő-testület a központosított közbeszerzés keretében történő földgáz beszerzéséről a fenti javaslatnak megfelelően dönt, úgy szükséges a 2023. évi közbeszerzési terv módosítása is. Bátaszék Város Önkormányzata 2023. évi közbeszerzési terve a 20/2023.(II.15.) önk.-i határozattal került elfogadásra.

A közbeszerzésekről szóló 2015. évi CXLIII. törvény 42. § (3) bekezdése alapján a közbeszerzési [terv](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws18_1) nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési [tervben](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws18_2) nem szereplő közbeszerzésre vagy a [tervben](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws18_3) foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési [tervet](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws19_0) módosítani kell az ilyen igény vagy egyéb változás felmerülésekor, megadva a módosítás indokát is.

Kérjük a fentieknek megfelelően – az alábbi határozati javaslat elfogadásával - a 2023. évi közbeszerzési terv módosítását, amely jelen előterjesztés 1. mellékletét képezi.

**2.sz. H a t á r o z a t i j a v a s l a t :**

**Bátaszék Város Önkormányzat 2023. évi közbeszerzési tervének I. módosítására**

Bátaszék Város Önkormányzatának Képviselő-testülete

1. *a közbeszerzésekről szóló 2015. évi CXLIII. törvény 42. § (1) bekezdése, valamint a 95/2016.(V.20.) önk.-i határozattal elfogadott Közbeszerzési Szabályzat II/2.) pontja* alapján Bátaszék Város Önkormányzatának 20/2023. (II.15.) önk.-i határozatával jóváhagyott 2023. évi közbeszerzési tervét a jelen határozat melléklete szerinti tartalommal módosítja,
2. felkéri a város jegyzőjét, hogy gondoskodjon az elfogadott közbeszerzési tervnek a város honlapján történő megjelentetéséről és a Közbeszerzési Hatóságnak való megküldéséről.

*Határidő:* 2023. augusztus 10.

*Felelős:* dr. Firle-Paksi Anna aljegyző

*Határozatról értesül:* Közbeszerzési Hatóság

Bátaszéki KÖH városüz. iroda

 Bátaszéki KÖH pénzügyi iroda

irattár